 Waxa kale oo uu guddoomiye Cirro ka hadlay kala xadeynta awoodaha hayadaha qaranka Somaliland oo uu sheegay in ay u nuglaadeen Xukuumadda, waxaana uu yidhi:- Kala xadeynta awoodaha waaxyaha qaranka waxa ay ila tahay in aanay qarsooneyn in maanta waaxahii kale ee qaranku ay u nuglaadeen Xukuumadda haddii ay yihiin Garsoor iyo haddii ay yihiin sharci dejin ba, waxaana aad ka warqabtaan in maalmahan ba xubnaha labada aqalba reer reer iyo qof qof ba Madaxtooyada looggu yeedhaayey iyaga oo laga codsanaayey heshiis aan jirin sida wasiirka arrimaha dibaddu sheegay in loo ansaxiyo. 